text: Какво е SEO оптимизация на сайт | WebSoft.bg
  Когато потърсим информация за СЕО оптимизацията, веднага откриваме че оптимизацията за търсачки или search engine optimization (SEO) е процесът на подобряване видимостта на уеб сайт в търсачките чрез органични резултати. Този процес включва оптимизация на HTML-кода, структурата и текстовете на уеб сайт. Фактически, колкото по-напред и по-често се появява един сайт в резултатите на търсачките, толкова повече посетители е вероятно да го посетят. Така сайтът получава присъствие в Интернет пространството. Оптимизацията може да включва различни аспекти за търсене като търсене в определена сфера или регион, както и търсене на картинки, видео или новини.
  Като начало е добре даден сайт да бъде регистриран във възможно най-много търсачки, както български, така и чужди. Най-големите търсачки до момента са Google, Yahoo, Bing, Yandex. Като цяло дори да не се извърши регистрация, сайта пак ще бъде намерен, но за по-бързото индексиране е препоръчително да се направи регистрацията.
  Има много и различни методи, с които да се увеличи видимостта на уеб страница в резултатите от търсене. Кръстосаните връзки към най-важните страници на същия сайт, освен че улеснява посетителите, но може да подобри и нейната видимост. Писането на полезно съдържание, което включва често търсена ключова фраза, така че да бъде свързана с широк кръг от заявки за търсене също потенциално ще увеличи трафика. Честото обновяване на информацията може да накара търсещите роботи да се връщат по-често, като така ще придават допълнителна тежест на сайта. Добавянето на подходящи заглавия, както и ключови думи в етикетите на уеб страницата, може да подобри състоятелността на сайта в базата данни на търсачките. Като цяло ето няколко препоръки, за да подобрите видимостта на сайта си:
  Заглавие и описание на страницата – Първото нещо, което търсачките гледат и показват, е заглавието и описанието на страницата, да отговаря най-много до търсените фрази. Разбира се ако съдържанието на страницата не отговаря, на заглавието или описанието, то тогава потребителя ще напусне бързо страницата и ще се начисли негативен рейтинг, затова е хубаво добре да обмисляме заглавието и описанието на страницата;
  Плътност на ключовите думи или фрази – Сожните алгоритми на съвременните търсачки позволяват провеждане на семантичен анализ на текста с цел филтриране на евентуален спам – когато ключовата дума или фраза се среща прекалено често в страницата;
  Свързани думи – Търсенето в Google все повече набляга на цялостното съдържание на текста и се опитва да индексира страниците семантично, т.е. по смисъл. Силно влияние има наличието на така наречените свързани думи в текста. Например, страница за български сувенири е добре е да включва информация за България, за български традиции, известни етнографски местности и др.;
  Индекс на цитиране на сайта или количество и качество на ресурсите с хипервръзка към сайта – Mного от търсачките не отчитат взаимните връзки между сайтовете, затова се предпочитат хипервръзките да бъдат от тематично сродни сайтове;